
A politikai pártok a posztmodern világban

Dolgozatom tárgya a politikai pártok helyzete a posztmodern értékek világában. Kutatásom alapkérdése: a XX. század politikai pártjai, politikai szervezetei fennmaradnak-e? E kérdés megalapozott tanulmányozása érdekében elengedhetetlenül szükséges a politikai pártok fejlődéstörténetének és funkcióinak a röviden áttekintése, valamint azoknak az elméleteknek a bemutatása, amelyek a politikai pártok válságát hirdetik. Pontosabban fogalmazva azokat a tényezőket kell górcső alá venni, amelyek a politikai pártok válságjelenségeire utalnak. Dolgozatomban különböző kutatási adatokat is felhasználok, amelyek alátámasztják azt, vagy ellentmondanak annak, hogy a politikai pártok folyamatosan alkalmazkodtak és átalakultak. Előzetes elvárásom az, hogy tanulmányom végére arra következtetésre jutok, hogy a politikai pártok és politikai szervezetek válságban vannak és ezek helyét valamilyen más mozgalmak vehetik át. Olyan mozgalmak, amelyek bár különböznek a politikai pártoktól mégis képesek megjeleníteni a társadalomban felmerülő igényeket, problémákat.



